Da "melkrigen" begyndte ud i 1775, brød optøjer ud pga. de stigende priser på mel og brød, og Marie Antoinettes ødselhed skadede hendes omdømme blandt befolkningen. Hun brugte formuer på tøj, luksusvarer og [[hasardspil]], selvom befolkningen led under den alvorlige økonomiske krise. Mange anså dronningens hang til luksus som en af de vigtigste grunde til, at Frankrig ikke kunne betale sin stigende gæld. <ref>Erickson, Carolly. To the Scaffold: The life of Marie Antoinette. William and Morrow and Company, New York s. 163</ref> I 1777 tog hendes nervøse rastløshed helt overhånd. [[Ludvig 14.]] havde forbudt hasardspil ved hoffet, og Ludvig 16. satte streng straf for det; men hans kone var ikke til at standse. Hun var oppe natten igennem, mens han sov, og rygterne gik i Paris om falskspil i de kongelige saloner. Til sin mors formaninger sagde Marie Antoinette bare: "''Hva vil hun, jeg skal gøre? Jeg er hundeangst for at kede mig.''" <ref>Stefan Zweig: ''Marie Antoinette'' (s. 247)</ref>
Historie Folkeminde Kriminalitet